
Acasă > Actualitate > Clujul in roșu-alb-verde de Ziua Maghiarilor: Pentru prima dată în istoria post-comunistă... 


Sărbătoarea naţională a maghiarilor din 15 martie va fi sărbătorită la Cluj-Napoca 
în mod inedit, cu iluminat roșu-alb-verde și decorațiuni stradale festive - a 
declarat luni pentru agenţia ungară de presă MTI Geza Antal, președintele 
executiv al organizaţiei judeţene Cluj a UDMR. 


El a precizat că Uniunea a solicitat pentru mai multe clădiri din centrul orașului și pentru 
podul peste Someș iluminat festiv roșu-alb-verde cu ocazia sărbătorii naţionale maghiare. 
Primăria Cluj-Napoca a aprobat cererea pentru Casa de Cultură a Studenţilor, deoarece 
celelalte clădiri nu dispun de dotarea tehnică necesară - a spus el. 


De asemenea s-a cerut iluminat festiv pentru clădirea Redut (actualul Muzeu Etnografic) și 
pentru Biblioteca Centrală Universitară, clădiri administrate de Consiliul Județean Cluj, însă 


aceste cereri nu au primit răspuns până luni după-masă - a adăugat el. 


Pentru prima dată în istoria post-comunistă a Clujului, bulevardul Eroilor din centrul orașului 
va fi decorat și el în roșu, alb și verde. La numărul 1 al acestei artere, care dă în piața 
centrală a orașului, s-a cazat în 1848 generalul Józef Bem, potrivit plăcii comemorative de 


pe clădire, la care de obicei se depun coroane de 15 martie. 


Pe balconul acestei clădiri va fi amplasată o cocardă uriașă, iar pe fiecare al doilea stâlp de 
pe stradă - pe care flutură de obicei steagurile României și Uniunii Europene - va apărea 
inscripția „15 martie - Ziua maghiarilor de pretutindeni”, într-o combinaţie de culori roșu, 


alb și verde - a relatat Geza Antal. El a precizat că decorațiunile festive vor fi menținute 


timp de trei zile, în zilele de 14, 15 și 16 martie, deși UDMR a solicitat ca acestea să fie 


expuse pe parcursul întregii săptămâni. 


În judeţul Cluj, vor avea loc aniversări cu ocazia sărbătorii naţionale în aproximativ 50 de 
localități, evenimentele fiind organizate în comun de UDMR, bisericile istorice maghiare, 
școli, ONG-uri și instituții culturale - a precizat președintele executiv al Uniunii, care a 
prezentat programul luni, în cadrul unei conferințe de presă comune cu viceprimarul 
Clujului, Emese Oláh, și cu reprezentanți ai organizațiilor culturale. 


La Cluj-Napoca, defilarea tradițională va porni și în acest an din fața Institutul Teologic 
Protestant și va continua pe bulevardul Eroilor până în piaţa Unirii, unde va avea loc o slujbă 
ecumenică în Biserica Sfântul Mihail. 


Festivitatea centrală va continua în piața Unirii, după discursuri va avea loc un program 
susținut de 200 de tineri îmbrăcaţi în port popular și de Corul de copii maghiar din Cluj- 
Napoca. Participanţii la festivități vor depune coroane și la Hotelul Biasini, care l-a găzduit 
pe poetul Sándor Petőfi. 


Programul festiv se va desfășura la Casa de Cultură a Studenţilor, fiind organizat de 
Consulatul General al Ungariei la Cluj-Napoca. Își vor da concursul taraful Tokos și Teatrul 
de Dans Popular Bekecs, alături de invitații speciali Evelin Vajas și Csaba Marosân. 


Evenimentul central va fi însoţit timp de o săptămână de programe activități culturale și 
pentru tineret, printre care un quiz și „casa de dans revoluționară”, precum și o comemorare 


organizată de elevii clujeni la casa natală a regelui Matia Corvin. 


Conform ultimului recensământ la Cluj-Napoca aproximativ 33 000 de persoane s-au 
declarat de naționalitate maghiară dar aproximativ 50 000 de persoane nu și-au declarat 
naționalitatea. 


